
Ηράκλειο  10/11/2016


 Αριθ. Πρωτ.: 1179 



Προς:  
Εκπαιδευτικούς Φυσικής Αγωγής Δ/θμιας Εκπ/σης Ν. Ρεθύμνης (δια των Διευθυντών των σχολείων τους)
 Κοιν:  
1. Προϊστάμενοι Ε.Π.Κ. Π.Ε. & Δ.Ε. Π.Δ.Ε. Κρήτης
2. Διευθύνσεις Π.Ε. & Δ.Ε. Π.Ε. Ρεθύμνης
3. Ομάδα  Φυσικής Αγωγής Δ.Δ.Ε. Ρεθύμνης
4. Ζ΄ Ένωση Φιλάθλων Σωματείων Αντισφαίρισης
5. Ελληνική Φίλαθλη Ομοσπονδία Αντισφαίρισης (ΕΦΟΑ).









Θέμα: «Πρόσκληση εκπαιδευτικών Φυσικής Αγωγής σε επιμορφωτικό σεμινάριο»

Σε συνεργασία με την Ζ΄ Ένωση Φιλάθλων Σωματείων Αντισφαίρισης Κρήτης διοργανώνουμε επιμορφωτικό σεμινάριο με θέμα “Η διδασκαλία της Αντισφαίρισης σε μαθητές Π/θμιας και Δ/θμιας Εκπαίδευσης” και καλούμε τους εκπαιδευτικούς Φυσικής Αγωγής Π/θμιας και Δ/θμιας Εκπαίδευσης Ρεθύμνης να το παρακολουθήσουν, την Πέμπτη 24 Νοεμβρίου 2016 και ώρα 12:00-14:00, στο 2ο Γυμνάσιο Ρεθύμνου.  
Το σεμινάριο θα είναι βιωματικό και θα αποτελείται από μία σειρά δειγματικών διδασκαλιών στις οποίες θα συμμετέχουν οι συνάδελφοι ως ασκούμενοι. Θα περιλαμβάνει παραδείγματα μαθημάτων από τις πρώτες και τις τελευταίες τάξεις του Δημοτικού, τις τάξεις του Γυμνασίου και του Λυκείου. Στο τέλος του σεμιναρίου οι συμμετέχοντες θα λάβουν ένα βιβλιαράκι με αναλυτικά μαθήματα για όλες τις βαθμίδες της εκπαίδευσης ώστε να μπορούν να τα εφαρμόσουν στο σχολείο τους όποτε θελήσουν. Επίσης θα είναι στη διάθεση των σχολείων κάθε Νομού μία βαλίτσα με όλο το απαραίτητο αθλητικό υλικό (Φιλέ, ρακέτες, μπαλάκια κ.α.) την οποία θα μπορούν να δανείζονται για μία εβδομάδα για να εφαρμόσουν το πρόγραμμα στα σχολεία τους.
Λόγω της φύσης του σεμιναρίου παρακαλούνται οι συμμετέχοντες να προσέλθουν με αθλητική περιβολή. Παρακαλούνται επίσης οι κ.κ. Διευθυντές και Διευθύντριες να ενημερώσουν ενυπόγραφα τους εκπαιδευτικούς Φυσικής Αγωγής των σχολείων τους και να τους διευκολύνουν στην παρακολούθηση του σεμιναρίου, σύμφωνα και με το με αριθμ. 5129/28-9-2016 έγγραφο της Δ/νσης Δ.Ε. Ρεθύμνης με θέμα “Ορισμός προγράμματος για κοινό τρίωρο εκπαιδευτικών της ίδιας ειδικότητας”.

Η ΣΧΟΛΙΚΗ ΣΥΜΒΟΥΛΟΣ

